
Маалыматтарды (маалымдарды) бербегендиги үчүн айып салуу жөнүндө                                                                                                                                                                                                                                                                                                                                                                                                                                                                                                                                                                                                                                


Евразия экономикалык комиссиясынын Коллегиясы (мындан ары – Комиссия) Атаандаштыктын жалпы принциптери жана эрежелери жөнүндө протоколдун 16-пунктунун 5-пунктчасына ылайык (2014-жылдын 
29-майындагы Евразия экономикалык бирлиги жөнүндө келишимге 
№ 19 тиркеме) (мындан ары тиешелүүлүгүнө жараша – Протокол, Келишим), Евразия экономикалык комиссиясынын Кеңешинин 2012-жылдын 
17-декабрындагы № 118 чечими менен бекитилген   Трансчекаралык рыноктордо атаандаштыктын жалпы эрежелерин бузгандыгы үчүн айып салуу тартиби жана эсептөө методикасынын (мындан ары – Айып салуу тартиби жана эсептөө методикасы) 17-пунктуна, Евразия экономикалык комиссиясынын Кеңешинин 2012-жылдын 23-ноябрындагы № 99 чечими менен бекитилген Чек ара рынокторунда атаандаштыктын жалпы эрежелерин бузуу жөнүндө иштерди кароо тартибинин  (мындан ары - Тартип) 44 жана 
45-пункттарына ылайык 2022-жылдын 6-июлундагы № 22-309, 2022-жылдын 2-августундагы № 22-398 жана 2022-жылдын 19-августундагы № 22-423 каттары менен Комиссия сураган маалыматтардын (маалымдардын) берилбегендиги жөнүндө ишти карады.
Иштин материалдарын карап чыгуунун жыйынтыгы боюнча, Евразия экономикалык бирлигинин атаандаштык чөйрөсүндөгү укугуна кирген эл аралык келишимдердин жана актылардын жоболоруна таянуу менен, каралып жаткан иштин иш жүзүндөгү жагдайларын жана ушул Чечимдин сыпаттама жана жүйөлөштүрүү бөлүктөрүндө берилген ишти кароо боюнча комиссиянын тиркемеге ылайык тыянактарын карап чыгып, Комиссиянын Коллегиясы чечти:
1.  Ишти кароону токтотууга негиз жок деп таанылсын.
2.  «Брютс Н» жоопкерчилиги чектелген коомунун (Беларусь Республикасы, Минск шаары, Интернационалдык көчөсү, 27-үй, КН 192356072, катталган датасы – 2014-жылдын 8-октябры, ТКН 192356072) (мындан ары – «Брютс Н» ЖЧКсы), ошондой эле 2022-жылдын 6-июлунан тартып 2023-жылдын 13-мартына чейинки мезгилде «Брютс Н» ЖЧКсынын генералдык директору болуп турган Т.Г. Григоряндын Комиссиянын суроо-талабы боюнча маалыматтарды (маалымдарды) бербегендиги менен чагылдырылган аракети (аракетсиздиги) Протоколдун 13-пунктунун жоболорун бузду деп таанылсын, ал үчүн жоопкерчилик Протоколдун 16-пунктунун 5-пунктчасында каралган.
3.  Протоколдун 16-пунктунун 5-пунктчасына жана Айып салуу тартиби жана эсептөө методикасы ылайык жоопкерчиликти жеңилдетүүчү жагдайлардын болушун (ишти кароо тартибине ылайык Комиссия тааныган юридикалык жак тарабынан Келишимдин XVIII бөлүмүндө жана Протоколдо каралган маалыматтарды (маалымдарды) Комиссияга бербеген, анын ичинде Комиссиянын талабы боюнча маалыматтарды (маалымдарды) бербеген юридикалык жак тарабынан биринчи жолу бербөө) жана жоопкерчиликти оордотуучу жагдайлардын жоктугун эске алуу менен, төмөнкүдөй өлчөмдө айып пул салынсын:
«Брютс Н» ЖЧКсына – 433 333 орус рубли 33 тыйын;
Т.Г. Григорянга – 26 641 орус рубли 67 тыйын.
Ушул Чечим менен салынган айып пулдар Протоколдун 17 жана 18-пункттарында белгиленген тартипте төлөнүүгө тийиш (айып пулдарды төлөө үчүн банк реквизиттери: Беларусь Республикасынын Финансы министрлиги, Салык төлөөчүнүн эсептик номери 100691903, Беларусь Республикасынын Улуттук банкы БИК NBRBBY2X, эсептин номери BY54 NBRB 3600 9000 0000 2000 0000, бюджеттик төлөм коду 05528).
4. «Бруц Н» ЖЧКсына ушул чечим күчүнө кирген датадан тартып 30 календардык күндүн ичинде Комиссияга 2022-жылдын 6-июлундагы № 22-309, 2022-жылдын 2-августундагы № 22-398 жана 2022-жылдын 19-августундагы № 22-423 каттар менен суралган маалыматтарды (маалымдарды) ушул каттар менен белгиленген тартипте берүү милдеттендирилсин.
5.  Комиссия ушул Чечимдин 2-пунктунда көрсөтүлгөн адамдарга төмөнкүлөрдүн зарылдыгы жөнүндө маалымдасын:
а) Айып салуу тартиби жана эсептөө методикасынын 171-пунктунун экинчи абзацына ылайык Протоколдун 16-пунктунда каралган айып пулдарды ушул Чечим күчүнө кирген датадан тартып 60 календардык күндөн кечиктирбестен толук өлчөмдө төлөсүн. Айып пулдар көрсөтүлгөн мөөнөттө төлөнбөгөн учурда Айып салуу тартиби жана эсептөө методикасынын 18-пунктуна ылайык ушул Чечимди мажбурлап аткартууга багытталган чараларды көрсүн;
б)  Иштерди кароонун тартибинин 45-пунктуна ылайык ушул пункттун «а» пунктчасында каралган мөөнөт аяктаган датадан тартып 30 календардык күндүн ичинде ушул Чечимдин 3-пунктунда көрсөтүлгөн айып пулдардын төлөнгөндүгү жөнүндө Комиссияга билдирсин.
6.  Бул чечим белгиленген тартипте Евразия экономикалык бирлигинин сотуна даттанылышы мүмкүн.
7. Бул чечим расмий жарыяланган датадан тартып 30 календардык күн өткөндөн кийин күчүнө кирет. 

Атаандаштыктын жалпы принциптери жана эрежелери жөнүндө протоколдун 10-пунктунун 4-пунктчасына ылайык (2014-жылдын 29-майындагы Евразия экономикалык бирлиги жөнүндө келишимге № 19 тиркеме) (мындан ары тиешелүүлүгүнө жараша – Протокол, Келишим), Протоколдун 13-пунктунун жоболорунун бузулушуна байланыштуу, Евразия экономикалык комиссиясы (мындан ары – Комиссия) тарабынан 2022-жылдын 19-сентябрындагы № 53/анык. аныктамасы менен «Брютс Н» жоопкерчилиги чектелген коомуна (Беларусь Республикасы, Минск шаары, Интернационалдык көчөсү, 27-үй, КН 192356072, катталган датасы – 2014-жылдын 8-октябры, ТКН 192356072) карата маалыматтарды (маалымдарды) бербөө же өз убагында бербөө жөнүндө иш (мындан ары – иш) козголгон жана аны кароо боюнча төмөнкү курамда комиссия дайындалган:
ишти кароо боюнча комиссиянын төрагасы А.Г. Сушкевич;
ишти кароо боюнча комиссиянын төрагасынын орун басары А.А.Калиев; 
ишти кароо боюнча комиссиянын мүчөлөрү О.С. Королькова, Ю.С. Малясова жана А.Б. Абдылдаева. 
Ишти кароого катышкан адамдар: компетенциясына атаандаштык (монополияга каршы) саясатын ишке ашыруу жана (же) жүргүзүү кирген Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) ыйгарым укуктуу органдарынын өкүлдөрү – О.О. Василенко, А.В. Новик, Ж.Б. Сагдат, У.А. Ташматов, Я.В.Склярова, А.А. Шемякина жана М.А.Фокина. 
Чечим кабыл алуу үчүн кошумча маалыматтарды (маалымдарды) алуу зарылдыгына байланыштуу 2022-жылдын 7-декабрындагы № 75/анык. аныктама менен ишти кароо мөөнөтү 60 жумуш күнүнө узартылды.
Евразия экономикалык комиссиясынын Кеңешинин 2012-жылдын 23-ноябрындагы № 99 чечими менен бекитилген Трансчекаралык рыноктордо атаандаштыктын жалпы эрежелерин бузуу жөнүндө иштерди кароо тартибинин 23-пунктуна ылайык 2023-жылдын 13-мартында ишти кароо боюнча комиссиянын төрагасы А.Г.Сушкевич тарабынан иштин аяктагандыгы жарыяланды.
Ишти кароонун жыйынтыгы боюнча төмөндөгүлөр аныкталды.
[bookmark: _GoBack]«Стадион» жоопкерчилиги чектелген коомунун (Россия Федерациясы, Москва шаары, Сверчков чолок көчөсү, 8-үй, 1-курулма, Негизги мамлекеттик каттоо номери 1117746397801, катталган датасы – 2011-жылдын 23 майы, Салык төлөөчүнүн идентификациялык номери 7701919620) жана «ХУКАПЛЕЙС» жоопкерчилиги чектелген коомунун (Россия Федерациясы, Москва шаары, Авиамоторная көчөсү, үй номери 73а, 15-курулма, 2-кабат, 12-кабинет, Негизги мамлекеттик каттоо номери 1177746534800, катталган датасы – 2017-жылдын 30-майы, Салык төлөөчүнүн идентификациялык номери 9701077463) 2021-жылдын 28-июлундагы  н/ж (2021-жылдын 
28-июлундагы  кириш № 13840) арызын кароонун жыйынтыгы боюнча
Комиссия тарабынан 2022-жылдын 6-июнундагы 27/анык.  аныктама менен «Брютс Н» ЖЧКсына карата Келишимдин 76-беренесинин 2-пунктунун жоболорун бузуу белгилери боюнча тергөө дайындалган.
Толук, ар тараптуу жана объективдүү иликтөө жүргүзүү максатында Евразия экономикалык комиссиясынын Кеңешинин 2012-жылдын 
23-ноябрдагы № 98 чечими менен бекитилген Трансчекаралык рыноктордо атаандаштыктын жалпы эрежелерине иликтөө жүргүзүүнүн тартибинин 
7-пунктуна (мындан ары – Тергөө жүргүзүүнүн тартиби), жана Протоколдун 13-пунктуна ылайык Комиссия «Брютс Н» ЖЧКсынан 2022-жылдын 
6-июлундагы №  22-309 каты менен (мындан ары – №  22-309 кат) керектүү маалыматтарды (маалымдар) сураган.
№ 22-309 кат почта байланышы оператору – «Россия почтасы» акционердик коомунун (мындан ары – «Россия почтасы» ААК) кызматтарын пайдалануу менен, № R0055158388RU почталык идентификатор дайындалган билдирүү менен заказдык почта аркылуу жоопкердин жайгашкан дарегине жөнөтүлгөн: 220030, Беларусь Республикасы, Минск, Интернационалдык көчөсү, 27-үй.
Почта жөнөтмөсүн жеткирүү билдирүүсүнө ылайык ал дарек ээсине 2022-жылдын 3-августунда жеткирилген. Көрсөтүлгөн маалыматтар «Россия почтасы» ААКтын «Интернет» маалыматтык-телекоммуникация тармагындагы расмий сайтында (мындан ары - «Россия почтасы» ААКтын расмий сайты) «Почта жөнөтүүлөрүнө көз салуу» бөлүмүндөгү R0055158388RU почталык идентификатору боюнча берилген маалымат менен тастыкталат.
Бирок «Брютс Н» ЖЧКсы Комиссиянын талабы боюнча № 22-309 кат менен сураган маалыматты (маалымдарды) берген эмес.
Комиссия 2022-жылдын 2-августундагы № 22-398 каты менен (мындан ары – № 22-398 кат) «Брютс Н» ЖЧКсынын дарегине Комиссия тарабынан № 22-309 кат менен сураган маалымат (маалымдар) суроо-талаптын бардык пункттары боюнча берилбегендигин билдирген жана «Брютс Н» ЖЧКсына мындай маалыматтарды (маалымдарды) токтоосуз берүүнүн зарылдыгы жөнүндө, ошону менен аларды берүү мөөнөтүн узартуу менен маалымдады.
Почта жөнөтмөсүн жеткирүү жөнүндө билдирүүгө ылайык ал дарек ээсине 2022-жылдын 29-августунда жеткирилген. Көрсөтүлгөн маалыматтар «Россия почтасы» ААКтын  расмий сайтындагы  «Почта жөнөтүүлөрүнө көз салуу» бөлүмүндөгү R0055156095RU почталык идентификатору боюнча берилген маалымат менен тастыкталат.
Комиссия 2022-жылдын 19-августундагы № 22-423 каты менен (мындан ары – № 22-423 кат) дагы бир жолу «Брютс Н» ЖЧКсынан № 22-309 кат менен суралган маалыматтарды (маалымдарды) берүүнү суранып, аларды 2022-жылдын 31-августуна чейин тапшыруу зарыл экендигин билдирген.
Почта жөнөтмөсүн тапшыруу жөнүндө билдирүүгө ылайык 2022-жылдын 30-августунда № 22-423 катты жеткирүүгө 2 жолу ийгиликсиз аракет жасалды. Көрсөтүлгөн маалыматтар «Россия почтасы» ААКтын  расмий сайтындагы  «Почта жөнөтүүлөрүнө көз салуу» бөлүмүндөгү R0055155727RU почталык идентификатору боюнча берилген маалымат менен тастыкталат.
Ошентип, жоопкер № 22-309, № 22-398 жана № 22-423
каттар менен Комиссия сураган маалыматтарды (маалымдарды) берген эмес.
Минск шаардык аткаруу комитетинин Юстиция башкы башкармалыгы 2022-жылдын 6-декабрындагы № 23399 кат менен Юридикалык жактардын жана жеке ишкерлердин бирдиктүү мамлекеттик реестринен көчүрмөнү, жетекчини (уюштуруу документтерине ылайык уюмдун атынан иш алып барууга ыйгарым укуктуу башка жакты) дайындоо (алмаштыруу) жөнүндө билдирүүнүн көчүрмөсүн, эмгек келишиминин көчүрмөсүн жана жоопкердин уставын тапшырды.
Юридикалык жактардын жана жеке ишкерлердин бирдиктүү мамлекеттик реестринде камтылган маалымат боюнча Т.Г. Григорян 2020-жылдын 27-ноябрынан 2023-жылдын 13-мартына чейинки мезгилде «Брютс Н» ЖЧКсынын директору, ошондой эле юридикалык жактын – «Брютс Н» ЖЧКсынын атынан ишеним катсыз аракеттенүүгө укуктуу адам болгон.
Иштин материалдарына ылайык Т.Г. Григорян юридикалык жактын жалгыз аткаруучу органы болуп саналат («Брютс Н» ЖЧКсынын уюштуруучулук (уставдык) документтерине ылайык), ошондой эле «Брютс Н» ЖЧКсынын директору (2020-жылдын 27-ноябрындагы № 4 кызматка дайындоо жөнүндө буйрукка ылайык). 
2023-жылдын 16-январында Комиссия № 4/анык. аныктамасы менен бул ишке жоопкер катары «Брютс Н» ЖЧКсынын директору Т.Г.Григорянды да иш боюнча жоопкер катары тартып, тиешелүү маалыматтарды (маалымдарды)  сураган.
Көрсөтүлгөн аныктама 2023-жылдын 19-январындагы № 22-19 кат менен «Россия почтасы» ААКтын кызматтарынан пайдаланып, заказдык почталык жөнөтүү аркылуу № RR177783236RU жана № RR177783240RU почталык идентификаторлор ыйгарылган кабарлама менен, анын ичинде «Брютс Н» ЖЧКсынын директору Т.Г.Григоряндын катталган дареги боюнча жашаган жерине жөнөтүлдү.
Билдирмелерге ылайык 2023-жылдын 1-февралында почтаны алуучуларга жеткирүү аракети ийгиликсиз болгон. 
2023-жылдын 6-февралында Комиссия №15/анык. аныктамасы менен кайрадан «Брютс Н» ЖЧКсына жана анын директору Т.Г.Григорянга Комиссиянын 2023-жылдын 16-январындагы № 4/анык. аныктамасы менен суралган маалыматтарды (маалымдарды)  берүү зарылдыгы жөнүндө маалымдаган.
Көрсөтүлгөн аныктама 2023-жылдын 6-февралындагы № 22-48 кат менен «Россия почтасы» ААКсынын кызматтарын пайдаланып, 
№ RR177783372RU (почта жөнөтмөсүн тапшыруу жөнүндө кабарламага ылайык бул кат «Брютс Н» ЖЧКсына 2023-жылдын 9-мартында берилген) жана № RR177783369RU почталык идентификаторлор ыйгарылган кабарламасы  бар заказдык почта аркылуу  «Брютс Н» ЖЧКсынын директору Т.Г.Григоряндын катталган дареги боюнча жашаган жерине  да жөнөтүлгөн (2023-жылдын 15-февралында почта жөнөтмөсүн тапшыруу жөнүндө кабарламага ылайык катты Т.Г. Григорянга жеткирүү аракети ийгиликсиз болду).
2023-жылдын 3-мартында Комиссия №28/анык. аныктамасы менен «Брютс Н» ЖЧКсына жана анын директору Т.Г.Григорянга кайрадан Комиссиянын 2023-жылдын 16-январындагы жана 6-февралындагы чечимдери менен суралган маалыматтарды (маалымдарды)  берүү зарылчылыгы жөнүндө маалымдаган.
Көрсөтүлгөн аныктама 2023-жылдын 6-мартындагы № 22-116 кат менен «Россия почтасы» ААКтын кызматтарынан пайдаланып, заказдык почталык жөнөтүү аркылуу № RR177783620RU жана № RR177783602RU почталык идентификаторлор ыйгарылган кабарлама менен, анын ичинде «Брютс Н» ЖЧКсынын директору Т.Г.Григоряндын катталган дареги боюнча жашаган жерине жөнөтүлдү.
Билдирмелерге ылайык 2023-жылдын 17-мартында почтаны алуучуларга жеткирүү аракети ийгиликсиз болгон. 
Протоколдун 10-пунктунун 7-пунктчасына ылайык Комиссия мамлекеттик бийлик органдарынан, жергиликтүү өз алдынча башкаруу органдарынан, алардын функцияларын жүзөгө ашыруучу мүчө мамлекеттердин башка органдарынан жана уюмдарынан, юридикалык жана жеке жактардан, анын ичинде трансчекаралык рыноктордо атаандаштыктын жалпы эрежелеринин сакталышын контролдоо боюнча ыйгарым укуктарды жүзөгө ашыруу үчүн зарыл болгон купуя маалыматтарды суроону жана алууну жүзөгө ашырат.
Протоколдун 13-пунктуна ылайык Комиссия трансчекаралык рыноктордо атаандаштыктын жалпы эрежелерин бузууларды териштирүүдө ишти кароо үчүн зарыл болгон маалыматты мүчө мамлекеттердин мамлекеттик бийлик органдарынан, жергиликтүү өз алдынча башкаруу органдарынан, алардын функцияларын жүзөгө ашырган башка органдарынан же уюмдарынан, юридикалык жана жеке жактардан сурайт. Мүчө мамлекеттердин чарба жүргүзүүчү субъекттери (рынок субъекттери), коммерциялык эмес уюмдар, мамлекеттик бийлик органдары, жергиликтүү өз алдынча башкаруу органдары, алардын функцияларын жүзөгө ашыруучу башка органдары же уюмдары (алардын кызмат адамдары), жеке жактар Комиссияга анын суроо-талабы боюнча ага жүктөлгөн ыйгарым укуктарга ылайык зарыл болгон маалыматтарды, документтерди, маалымдарды, түшүндүрмөлөрдү белгиленген мөөнөттө Комиссияга берүүгө милдеттүү. 
Териштирүү жүргүзүү тартибинин 7-пунктунун биринчи абзацына ылайык Комиссия иликтөө жүргүзүүнүн жүрүшүндө жеке жана юридикалык жактардан, мүчө мамлекеттердин мамлекеттик бийлик органдарынан, жергиликтүү өз алдынча башкаруу органдарынан, алардын функцияларын жүзөгө ашырган мүчө мамлекеттердин башка органдарынан же уюмдарынан тергөө жүргүзүү үчүн зарыл болгон, анын ичинде жашыруун маалыматтарды, маалымдарды,  түшүндүрмөлөрдү жазуу жүзүндө суратууга укуктуу.
Ошентип, Комиссия Иликтөө жүргүзүү тартибине ылайык Келишимдин жоболорун жетекчиликке алуу менен мүчө мамлекеттердин чарбакер субъекттеринин (рынок субъекттеринин) жалпы атаандаштык эрежелерин бузууларына бөгөт коюу боюнча өзүнүн ыйгарым укуктарын аткаруу менен «Брютс Н» ЖЧКсынын тиешелүү маалыматтарды (маалымдарды) сурады.
Бирок Комиссия тарабынан иликтөө жүргүзүүнүн жүрүшүндө суралган маалыматтар (маалымдар) «Брютс Н» ЖЧКсы тарабынан берилген эмес.
Ишти кароонун алкагында «Брютс Н» ЖЧКсы анын аракеттеринде Протоколдун 13-пунктунун жоболорун бузуунун белгилери бар экендиги менен макулдук (макул эместик) боюнча позициясын берген эмес.
Ошону менен бирге ишти кароо комиссиясы «Брютс Н» ЖЧКсынын аракети (аракетсиздиги) Бирликтин монополияга каршы жөнгө салуу чөйрөсүндөгү мыйзамдарын сактоо мүмкүнчүлүгүнө ээ болгондугу менен түшүндүрүлгөн деп эсептейт, бирок аларды аткаруу үчүн зарыл жана жетиштүү чараларды көрбөгөндүктөн, «Брютс Н» ЖЧКсы Протоколдун 
13-пунктунда тыюу салынган аракеттерди (аракетсиздикти) жасаган, тактап айтканда, Комиссиянын талабы боюнча маалымат (маалымдарды) берген эмес деп тыянак чыгарууга болот.
Ишти кароо боюнча Комиссиянын отурумдарына «Брютс Н» ЖЧКнын өкүлдөрү катышкан жок.
№ 22-309, № 22-398 жана № 22-423 каттар менен суралган маалыматтарды (маалымдарды) Комиссияга берүүгө «Брютс Н» ЖЧКсына тоскоол болгон жагдайлар аныкталган жок.
Протоколдун 16-пунктунун 5-пунктчасынын экинчи абзацына ылайык кызмат адамы деп уюштуруу-тескөө же администрациялык-чарбалык функцияларды аткаруучу чарба жүргүзүүчү субъекттердин (рынок субъекттеринин), чарба жүргүзүүчү субъекттер (рынок субъекттери) болуп саналбаган коммерциялык эмес уюмдардын жетекчилери жана кызматкерлери, чарба жүргүзүүчү субъекттердин (рынок субъекттеринин) жеке аткаруучу органдарынын, чарба жүргүзүүчү субъекттер (рынок субъекттери) болуп саналбаган коммерциялык эмес уюмдардын жетекчилери түшүнүлөт.
Жоопкердин уюштуруу (уставдык) документтерине ылайык «Брютс Н» ЖЧКсынын директору болуп саналган Т.Г. Григорян монополияга каршы жөнгө салуу чөйрөсүндө Бирликтин укугун сактоо үчүн мүмкүнчүлүккө ээ болгон, бирок аларды сактоо боюнча зарыл жана жетиштүү чараларды көргөн эмес, буга байланыштуу маалыматтарды (маалымдарды) берүү боюнча Комиссиянын суроо-талабын ал көрсөткөн мөөнөттө аткарууну камсыз кылбастан, Т. Г. Григорян Протоколдун 13-пунктунун жоболорун бузгандыгы жөнүндө тыянак чыгарууга болот.
Ишти кароонун алкагында «Брютс Н» ЖЧКсынын директору 
Т.Г. Григорянга Трансчекаралык рыноктордо атаандаштыктын жалпы эрежелерин бузуу жөнүндө иштерди кароонун тартибинин 13-пунктунда каралган бардык укуктарды ишке ашыруу мүмкүнчүлүгү камсыз кылынды. Мындан тышкары, андан иш боюнча түшүндүрмө берүү, ошондой эле Протоколдун көрсөтүлгөн пунктунун жоболорун бузуу менен макул же макул эместиги жөнүндө позициясы суралган.
Ишти кароонун алкагында «Брютс Н» ЖЧКсынын директору 
Т.Г. Григорян анын аракеттеринде Протоколдун 13-пунктунун жоболорун бузуу белгилеринин бар экендиги фактысы менен макул же макул эместик жөнүндө позицияны берген жок.
«Брютс Н»  ЖЧКсынын директору Т.Г. Григоряндын № 22-309, № 22-398 жана 22-423 каттары менен суралган маалыматтарды (маалымдарды) Комиссияга берүүсүнө тоскоол болгон жагдайлар аныкталган жок.
«Брютс Н» ЖЧКнын директору Т.Г. Григорян жана (же) анын өкүлдөрү ишти кароо боюнча комиссиянын отурумдарына катышышкан жок,  ишти кароо боюнча комиссиянын отурумдарынын датасын жылдыруу жөнүндө өтүнүч кат беришкен жок.
«Брютс Н» ЖЧКсынын директору Т.Г. Григорян жана (же) анын өкүлдөрү тарабынан ишти кароо боюнча комиссиянын жыйындарына катышпагандыгынын жүйөөлүү себептери жөнүндө маалымат берилген жок.
Иш боюнча чогултулган далилдерди баалоодо ишти кароо боюнча Комиссия «Брютс Н» ЖЧКсынын жана анын директору Т.Г. Григоряндын күнөөсү тастыкталды деп эсептейт, ал эми алардын аракеттери (аракетсиздиги) Протоколдун 13-пунктунун жоболорун бузган катары туура квалификацияланган.
Протоколдун 16-пунктунун 5-пунктчасына ылайык Комиссия Евразия экономикалык комиссиясынын Кеңешинин 2012-жылдын 17-декабрындагы № 118 чечими менен бекитилген   Трансчекаралык рыноктордо атаандаштыктын жалпы эрежелерин бузгандыгы үчүн айып салуу тартиби жана эсептөө методикасынын негизинде (мындан ары – Айып салуу тартиби жана эсептөө методикасы) Келишимдин XVIII  бөлүмүндө жана Протоколдо каралган маалыматтарды (маалымдарды) Комиссияга бербегендиги үчүн, анын ичинде Комиссиянын талабы боюнча маалыматтарды (маалымдарды) бербегендиги үчүн, жеке жактарга – 10 000 рублдан 15 000 рублга чейин, кызмат адамдарына жана жеке ишкерлерге – 10 000 рублдан 60 000 рублга чейин, юридикалык жактарга – 150 000 рублдан 1 000 000  рублга чейинки өлчөмдө айып пул салат.
«Бруц Н» ЖЧКсы жана анын директору Т.Г Григорян биринчи жолу сураган маалыматтарды (маалымдарды) Комиссияга берген эмес. Көрсөтүлгөн жагдай Айып салуу тартиби жана эсептөө методикасына № 2 тиркемеге ылайык айып пулдун өлчөмүн эсептөөдө жеңилдетүүчү жоопкерчилик катары эске алынат.
Айып салуу тартиби жана эсептөө методикасына №1 жана 
№ 2 тиркемелерде каралган, айып пулдардын өлчөмүн эсептөөдө эске алынуучу жоопкерчиликти жеңилдетүүчү жана жоопкерчиликти оордотуучу башка жагдайлар аныкталган жок.

